**แนวทางและหลักเกณฑ์การพิจารณาสำหรับค่าใช้จ่ายงบกลางฯ**

**ตามมาตรการกระตุ้นการลงทุนขนาดเล็กของรัฐบาลทั่วประเทศ**

1. รายการที่จะขอรับการสนับสนุนต้องมีลักษณะค่าใช้จ่าย เป็นไปตามหลักเกณฑ์ดังนี้

(1.1) เป็นรายการซึ่งมีลักษณะเป็นรายจ่ายลงทุน ภายใต้งบรายจ่าย งบลงทุน งบเงินอุดหนุน และงบรายจ่ายอื่น

(1.2) เป็นการส่งเสริมให้เกิดการกระตุ้นเศรษฐกิจ และการจ้างงานในประเทศ (1.3) สอดคล้องกับนโยบายรัฐบาล

(1.4) วงเงินต่อรายการไม่เกิน 1 ล้านบาท

(1.5) เป็นโครงการพัฒนาโครงสร้างพื้นฐาน การลงทุนเพื่อเศรษฐกิจและสังคม การบริหารจัดการน้ำของประเทศ การเพิ่มประสิทธิภาพและศักยภาพการผลิตของชุมชน

(1.6) เป็นรายการที่ชุมชนสามารถดูแลรักษาได้ และประโยชน์ได้อย่างต่อเนื่อง

(1.7) สถานที่ดำเนินการควรเป็นสถานที่สาธารณะที่มีหนังสืออนุญาตให้ใช้ประโยชน์จากหน่วยงานที่ดูแลหรือหากเป็นสถานที่ส่วนบุคคลต้องมีเอกสารยินยอมให้ใช้สถานที่เป็นลายลักษณ์อักษร และมีระยะเวลาที่สอดคล้องกับการเสื่อมของอาคาร/สิ่งก่อสร้าง

(1.8) เป็นรายการที่ไม่ซ้ำซ้อนกับรายการที่ได้รับงบประมาณดำเนินการในปีงบประมาณ พ.ศ. 2558/2559 จากส่วนราชการ รัฐวิสาหกิจ หรือองค์กรปกครองส่วนท้องถิ่น

2.ให้ส่วนราชการ รัฐวิสาหกิจ และหน่วยงานอื่น พิจารณาจัดทำโครงการโดยให้คำนึงถึง การกระจายตัวของโครงการให้ทั่วถึงทุกพื้นที่ จัดทำระบบการตรวจสอบ รวมทั้งรายงานผลสำเร็จของโครงการให้สำนักงบประมาณ

3. ให้สำนักงบประมาณติดตามและรายงานผลการเบิกจ่ายให้คณะรัฐมนตรีทราบทุกเดือน และจัดทำรายงานสรุปผลสำเร็จของโครงการเสนอต่อคณะรัฐมนตรี ภายในเดือนมกราคม 2559